पच्छिमी अफिरका के किनारा से पैदा भइल उष्णकटिबंधी लहर के अमेरिकी नेशनल हरीकेन सेंटर (NHC) 26 अगस्त से मॉनिटर करे सुरू कइलस। 27 तारीख के ई लहर महादीप के किनारा से समुंद्र में बढ़ल। अगिला दू दिन के दौरान, एह लहर के साथ चले वाला बौछार आ झंझावात के सिस्टम साफ-साफ तरीका से ब्यवस्थित तुफान के रूप ले लिहलस। 29 अगस्त के जब ई केप वर्डे के ठीक दक्खिन ओर से गुजरल, स्पष्ट रूप से कम दबाव वाला क्षेत्र बन चुकल रहे आ एनएचसी द्वारा ई घोषणा कइल गइल की अगर अउरी ब्यवस्थित रूप लेई तब ई उष्णकटिबंधी चक्रवात के रूप ले ली।